เทศบัญญัติเทศบาลตำบลบางกระสั้นเทศบัญญัติเทศบาลตำบลบางกระสั้นเรื่องการควบคุมสถานที่จำหน่ายอาหารและสถานที่สะสมอาหารพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลบางกระสั้นว่าด้วยการควบคุมสถานที่จำหน่ายอาหารและสถานที่สะสมอาหาร พ.ศ. ๒๕๕๑อาศัยอำนาจตามความในมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ประกอบมาตรา ๔๐ และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕เทศบาลตำบลบางกระสั้นได้รับความเห็นชอบจากสภาเทศบาลตำบลบางกระสั้นและโดยอนุมัติของผู้ว่าราชการจังหวัดพระนครศรีอยุธยาจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางกระสั้นเรื่อง การควบคุมสถานที่จำหน่ายอาหารและสถานที่สะสมอาหาร พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลบางกระสั้น นับแต่วันที่ได้ประกาศไว้โดยเปิดเผยที่สำนักงานเทศบาลตำบลบางกระสั้นแล้วเจ็ดวันข้อ ๓บรรดาเทศบัญญัติ ข้อบัญญัติ กฎข้อบังคับ ระเบียบ หรือคำสั่งอื่นใดในส่วนที่บัญญัติไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลบางกระสั้นเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕สถานที่จำหน่ายอาหาร หมายความว่าอาคาร สถานที่ หรือบริเวณใด ๆ ที่มิใช่ที่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จ และจำหน่ายให้ผู้ซื้อสามารถบริโภคได้ทันที ทั้งนี้ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภค ณ ที่นั้นหรือนำไปบริโภคที่อื่นก็ตามสถานที่สะสมอาหาร หมายความว่าอาคาร สถานที่ หรือบริเวณใด ๆที่มิใช่ที่หรือทางสาธารณะที่จัดไว้สำหรับเก็บอาหารอันมีสภาพเป็นของสด หรือของแห้งหรืออาหารในรูปลักษณะอื่นใด ซึ่งผู้ซื้อต้องนำไปทำ ประกอบหรือปรุงเพื่อบริโภคในภายหลังข้อ ๕ห้ามมิให้ผู้ใดตั้งหรือใช้สถานที่เอกชนเป็นที่จำหน่ายอาหารหรือสถานที่สะสมอาหาร เว้นแต่จะได้รับใบอนุญาตจากเจ้าพนักงานท้องถิ่นผู้ใดตั้งหรือใช้สถานที่เอกชนเพื่อเป็นสถานที่จำหน่ายอาหารหรือสถานที่สะสมอาหารอยู่แล้วก่อนวันใช้เทศบัญญัตินี้ต้องขอใบอนุญาตภายในกำหนดเก้าสิบวัน นับแต่วันใช้เทศบัญญัตินี้ข้อ ๖การขอรับใบอนุญาตตามความในข้อ ๕ให้ยื่นเรื่องราวต่อเจ้าพนักงานท้องถิ่นตามแบบที่กำหนดไว้โดยแสดงให้แจ้งชัดว่าจะใช้สถานที่เป็นสถานที่จำหน่ายอาหาร หรือสถานที่สะสมอาหารข้อ ๗เมื่อผู้ขอรับใบอนุญาตขยายกิจการจนมีสภาพที่จะต้องเสียค่าธรรมเนียมในอัตราสูงกว่าใบอนุญาตที่มีอยู่แล้วเท่าใดก็ต้องเสียเพิ่มขึ้นเท่านั้นข้อ ๘การขอเปลี่ยนตัวผู้ขอรับใบอนุญาตหรือเปลี่ยนประเภท ให้ยื่นเรื่องราวขออนุญาตต่อเจ้าพนักงานท้องถิ่นโดยไม่ต้องเสียค่าธรรมเนียมสำหรับการนี้ข้อ ๙ใบอนุญาตฉบับหนึ่งให้ใช้เฉพาะสถานที่แห่งเดียวที่ได้ระบุไว้ในใบอนุญาตและต้องแสดงใบอนุญาตไว้ในที่เปิดเผยเห็นได้ชัดและให้ใช้เฉพาะผู้รับใบอนุญาตเท่านั้นข้อ ๑๐สถานที่จำหน่ายอาหารและสถานที่สะสมอาหารต้องได้สุขลักษณะตามเงื่อนไขและตามลักษณะของกิจการ ดังต่อไปนี้ก. สถานที่สะสมอาหารต้องมีลักษณะ ดังต่อไปนี้(๑) ไม่ตั้งอยู่ในที่น่าจะเป็นอันตรายแก่สุขภาพเช่น ใกล้ชิดกับที่ฝังหรือเก็บศพ ที่เททิ้งสิ่งปฏิกูล ที่เลี้ยงสัตว์หรือที่อื่นใด ซึ่งเจ้าพนักงานสาธารณสุขเห็นว่าเป็นอันตรายต่อสุขภาพ(๒) พื้นทำด้วยวัสดุถาวร และน้ำขังอยู่ไม่ได้(๓) จัดให้มีรางระบายน้ำทำด้วยวัสดุถาวร เพื่อให้น้ำไหลไปสู่รางระบายน้ำสาธารณะหรือบ่อรับน้ำโสโครกได้สะดวกตามที่เจ้าพนักงานสาธารณสุขกำหนด หรือตามคำสั่งของเจ้าพนักงานท้องถิ่น(๔) จัดให้มีแสงสว่างและทางระบายอากาศเพียงพอตามที่เจ้าพนักงานสาธารณสุขเห็นชอบ(๕) จัดให้มีส้วมที่ได้สุขลักษณะ จำนวนเพียงพอและตั้งอยู่ในที่ซึ่งเจ้าพนักงานสาธารณสุขเห็นชอบ(๖) ถ้าจะขยายหรือเปลี่ยนแปลงสถานที่ประกอบการค้าและทำให้สุขลักษณะของสถานที่เปลี่ยนแปลงไปด้วยแล้วจะต้องได้รับอนุญาตจากเจ้าพนักงานท้องถิ่นก่อน(๗) ปฏิบัติการอื่น ๆให้ต้องด้วยสุขลักษณะตามที่เจ้าพนักงานสาธารณสุขแนะนำหรือตามคำสั่งของเจ้าพนักงานท้องถิ่นข. สถานที่จำหน่ายอาหารต้องมีลักษณะ ดังต่อไปนี้(๑) จัดสถานที่และปฏิบัติให้มีลักษณะ ตามข้อ ก.(๒) จัดให้มีโต๊ะ เก้าอี้หรือที่นั่งอย่างอื่นให้สะอาด และเป็นระเบียบอยู่เสมอ(๓) ผนังและบริเวณที่ปรุงอาหารต้องมีผิวเรียบไม่ดูดซึมน้ำ และทำความสะอาดได้ง่าย(๔) จัดให้มีภาชนะและอุปกรณ์เครื่องใช้ต่าง ๆในการประกอบ ปรุง การเก็บและการบริโภคไว้ให้เพียงพอตามคำแนะนำของเจ้าพนักงานสาธารณสุข(๕) จัดให้มีที่สำหรับทำความสะอาดภาชนะและอุปกรณ์เครื่องใช้ต่าง ๆ ให้เพียงพอตามคำแนะนำของเจ้าพนักงานสาธารณสุข(๖) จัดให้มีที่สำหรับล้างมือที่ได้สุขลักษณะและจำนวนเพียงพอตามคำแนะนำของเจ้าพนักงานสาธารณสุข(๗)ในกรณีที่เจ้าพนักงานสาธารณสุขเห็นสมควรจัดให้มีที่พักน้ำโสโครก หรือที่ดักไขมันหรือการกระทำอื่นใดอันเป็นการกำจัดน้ำโสโครก ก็ให้ปฏิบัติตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๑๑ผู้รับใบอนุญาตต้องรักษาสถานที่และของใช้ทั้งมวลให้สะอาดและเรียบร้อย รวมทั้งการขน หรือกำจัดมูลฝอย และสิ่งปฏิกูลดังต่อไปนี้(๑) รักษาสถานที่ให้สะอาดอยู่เสมอ(๒) จัดให้มีที่รับรองมูลฝอย และสิ่งปฏิกูลที่ถูกสุขลักษณะ(๓)กำจัดมูลฝอยและสิ่งปฏิกูลตามเทศบัญญัติของท้องถิ่นหรือตามที่เจ้าพนักงานสาธารณสุขแนะนำ หรือตามคำสั่งของเจ้าพนักงานท้องถิ่น(๔) รักษาส้วมให้ได้สุขลักษณะอยู่เสมอ(๕)ถ้ามีสัตว์ที่จะฆ่าเป็นอาหารต้องแยกให้อยู่ในที่อันเหมาะสม(๖) จัดวางสิ่งของเครื่องใช้ให้เป็นระเบียบเรียบร้อยและรักษาให้สะอาดอยู่เสมอ(๗) ปฏิบัติการอื่น ๆให้ต้องด้วยสุขลักษณะตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๑๒ในการขยาย ทำ ประกอบ ปรุงสะสมอาหารหรือน้ำแข็ง ต้องปฏิบัติ ดังต่อไปนี้(๑) วาง เก็บ หรือสะสมอาหารในที่สะอาดซึ่งป้องกันสัตว์นำโรคได้(๒)ผู้รับใบอนุญาตและผู้ประกอบกิจการต้องแต่งกายให้สะอาดเรียบร้อย(๓) ในกรณีที่มีผ้าเย็นให้บริการต้องทำให้สะอาดและผ่านความร้อนฆ่าเชื้อโรคให้ถูกต้องด้วยสุขลักษณะ(๔) จัดให้มีน้ำสะอาดให้เพียงพอ(๕) ใช้เครื่องปกปิดอาหารตลอดจนถึงภาชนะเครื่องใช้สำหรับทำประกอบ ปรุงอาหาร ให้ป้องกันฝุ่นละอองและสัตว์นำโรคได้ตลอดจนรักษาเครื่องปกปิดนั้นให้สะอาด และใช้การได้ดีอยู่เสมอ(๖) ใช้ภาชนะที่สะอาดสำหรับใส่หรือปรุงอาหารโดยรักษาให้สะอาดอยู่เสมอ(๗) เก็บน้ำแข็งไว้ในที่ถูกสุขลักษณะแยกออกต่างหากจากอาหารอื่น(๘) การทุบ บดน้ำแข็ง ต้องระมัดระวังความสะอาดและป้องกันมิให้มีเสียงอันเป็นเหตุรำคาญแก่ผู้อื่น(๙) ใช้ภาชนะ หรือวัตถุที่สะอาดใส่หรือห่ออาหารหรือน้ำแข็งให้แก่ผู้ซื้อ(๑๐) ไม่จ้าง หรือใช้บุคคลที่ป่วยหรือมีเหตุควรเชื่อว่าป่วยเป็นโรคติดต่อ ทำ ประกอบ ปรุง ขายอาหาร หรือน้ำแข็ง(๑๑)ไม่ขายอาหารให้ผู้ป่วยเป็นโรคติดต่อที่มีสภาพน่ารังเกียจบริโภคในสถานที่ที่ได้รับอนุญาต(๑๒) ปฏิบัติการอื่น ๆให้ต้องด้วยสุขลักษณะตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่นข้อ ๑๓ห้ามมิให้ผู้รับใบอนุญาตขาย ทำประกอบ ปรุง สะสมอาหาร หรือน้ำแข็ง เมื่อมีเหตุควรเชื่อว่าตนเป็นโรคติดต่อหรือซึ่งเจ้าพนักงานสาธารณสุขได้ตรวจแล้วปรากฏว่าเป็นพาหะและได้รับแจ้งความเป็นหนังสือว่าตนเป็นพาหะของโรคติดต่อข้อ ๑๔ให้เจ้าพนักงานท้องถิ่นมีอำนาจในการกำหนดเวลาห้ามผู้รับใบอนุญาตขายอาหารบางประเภท หรือชนิดใดในเขตที่ระบุไว้ข้อ ๑๕ผู้ใดฝ่าฝืนข้อใดข้อหนึ่งแห่งเทศบัญญัตินี้ มีความผิดตามมาตรา ๖๘ แห่งพระราชบัญญัติการสาธารณสุข พ.ศ. ๒๕๓๕ข้อ ๑๖ผู้รับใบอนุญาตคนใดกระทำความผิดโดยฝ่าฝืนเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกิน ๑๕ วันถ้ากระทำความผิดอีก เจ้าพนักงานท้องถิ่นจะสั่งเพิกถอนใบอนุญาตเสียก็ได้ข้อ ๑๗ถ้าปรากฏขึ้นว่าผู้รับใบอนุญาตคนใดเป็นโรคติดต่อหรือพาหะโรคติดต่อซึ่งเจ้าพนักงานสาธารณสุขเห็นว่าถ้าอนุญาตให้ตั้งหรือใช้สถานที่เป็นที่จำหน่ายอาหาร หรือสถานที่สะสมอาหารต่อไปจะเป็นอันตรายแก่สุขภาพประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตนั้นเสียข้อ ๑๘บรรดาใบอนุญาตที่ได้ออกก่อนวันใช้เทศบัญญัตินี้ให้คงใช้ต่อไปจนสิ้นอายุใบอนุญาตนั้นข้อ ๑๙ให้นายกเทศมนตรีตำบลบางกระสั้นรักษาการตามเทศบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๑สมทรงลีวัฒนะนายกเทศมนตรีตำบลบางกระสั้นปริยานุช/ผู้จัดทำ๙กุมภาพันธ์ ๒๕๕๓นันท์นภัสร์/ตรวจ๙กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๒ ง/หน้า ๑๘๗/๔ กุมภาพันธ์ ๒๕๕๓